Pähkinä

## PähkinäHazel

* Minisarja
* Elokuva
* TV-sarja

## Perhe

**Vanhemmat**: Nimetön äiti
 **Veli**: Viikka
**Kumppanit**: Hyzenthlay (kirja, TV-sarja (nimellä Primrose)), Apila (minisarja)
**Poikaset**: Snowdrop, Mallow, Gilia (TV-sarja)

## Esiintymiset kirjoissa

* Ruohometsän kansa
* Ruohometsän tarinoita

## Esiintymiset televisiossa

* Elokuva
* TV-sarja
* Minisarja

## Ääninäyttelijät

* John Hurt (englanti, elokuva)
* Ian Shaw (englanti, TV-sarja)
* James McAvoy (englanti, minisarja)
* Ari-Matti Hedman (suomi, elokuva)
* Pepe Laaksonen (suomi, TV-sarja)
* Jari Salo (suomi, minisarja)

**Pähkinä**, tunnettu myös nimellä **Pähkinä-rah**, on päähenkilö teoksissa Ruohometsän kansa ja Ruohometsän tarinoita sekä entinen Sandlefordin yhdyskunnan jäsen ja myöhemmin Watershipin yhdyskunnan ylikaniini. Hän on Viikan isoveli ja Hyzenthlayn kumppani.

## Persoonallisuus

Pähkinä on johdonmukainen, kärsivällinen, ovela, älykäs, sinnikäs, strateginen, huolehtiva, kypsä ja rohkea. Hän ansaitsi muiden kaniinien kunnioituksen, kun he matkasivat yhdessä pois Sandlefordin yhdyskunnasta. Muut kaniinit eivät kyseenalaistaneet Pähkinän johtajuutta heidän päästyään Watershipin yhdyskuntaan, ja hänestä tuli ylikaniini. Pähkinän johtajuus nojasi hänen rohkeuteensa ja valmiuteensa hyödyntää taitojaan yhdyskunnan hyväksi, sekä hänen kykyynsä rakentaa lojaaliutta. Hän on myös kunnollinen yksilö, joka paheksuu sellaisia, jotka käyttävät voimaansa hallitakseen muita ja tahtoo varmistaa, ettei yksikään hänen ryhmänsä jäsenistä saa sellaista kohtelua kuin Sandlefordin owslassa.
Kirjoissa ja elokuvassa Pähkinä on ajattelija, ei taistelija. Hän luottaa Isopään hoitavan taistelut, ja keksii itse suunnitelmia vaaran varalle. Tästä huolimatta hän on strategian keksittyään valmis asettamaan oman henkensä vaaraan yhdyskunnan puolesta. TV-sarjassa Pähkinä esitetään kuitenkin itsevarmempana hahmona ja parempana taistelijana kuin elokuvassa ja kirjassa. Pähkinä selviää kahdesta kohtaamisesta Kenraali Ratamon kanssa, vaikka tietää, että jos Isopää ei pysty päihittämään kenraalia, ei hänellä itselläänkään ole mahdollisuuksia. Hän myös johtaa hyökkäystä, joka tuhoaa Efrafan, ja täten ironisesti tuhoaa viimeisenkin mahdollisuuden saavuttaa rauha Ratamon kanssa. Lisäksi Pähkinä esitetään melko suorasukaisena hänen puhuessaan Primrosen (Hyzenthlay) kanssa; vaikka he eivät ole tunteneet toisiaan kauaa, Pähkinä kertoo Primroselle tahtovansa heidän saavan yhtä monta lasta kuin El-ahrairah. Hän sanoo myös “Rakastan sinua… sanoinko tuon ääneen?”

## Kirjat

### Ruohometsän kansa

Pähkinä varttui Sandlefordin yhdyskunnassa myöhemmästä pentueesta syntyneen veljensä Viikan kanssa. Eräänä päivänä Viikka näkee näyn verisestä niitystä, joka kertoo hänelle kamalien asioiden tapahtuvan yhdyskunnalle ja kaikille, jotka sinne jäävät. Pähkinä ja Viikka yrittävät varoittaa Sandlefordin ylikaniinia, ja Viikka kertoo hänelle, että yhdyskunnasta on lähdettävä. Threarah hylkää idean, sillä kaniinien paritteluaika läheni ja kokonaisen yhdyskunnan siirtämisestä olisi siten enemmän haittaa kuin hyötyä.
Pähkinä, joka on jo aiemmin harkinnut yhdyskunnan jättämistä Sandlefordin owslan kohdeltua muita kaniineja huonosti, kerää joukkoonsa niin monta kaniinia kuin kykenee, ja jättää yhdyskunnan taakseen. Pähkinän ryhmään kuuluvat Viikan lisäksi Liutti, Isopää, Maitiainen, Voikukka, Vatukka, Hopea, Tammenterho, Paatsama ja Tädyke. Ryhmä lähtee yhdyskunnasta samana iltana kun Pähkinä sen kokosi, mutta owsla ja Kapteeni Rautatammi hyökkäävät heidän kimppuunsa. Rautatammi yrittää estää Pähkinää lähtemästä, mutta Isopää keskeyttää taistelun ennen kuin Pähkinä ehtii saada vakavia vammoja. Rautatammi tietää, ettei mahda mitään Isopäälle ja ryhmälle, ja vetäytyy yhdessä kahden seurassaan olleen kaniinin kanssa.

Pähkinä johdattaa kaniinit metsän läpi ja he pääsevät täpärästi pakoon lendriä, kunnes Enborne-joki pysäyttää heidät. Viikka kertoo ryhmälle, että heidän on ylitettävä joki, mutta muut kaniinit ovat ajatuksen suhteen varuillaan. Isopää huomaa vapaana olevan koiran ja toteaa, että uimaan kykenevien on uitava joen yli, mikä ärsyttää Pähkinää. Vatukka keksii, että ryhmä voi käyttää hänen löytämäänsä ajopuuta lauttana, jolla kuljettaa heikommat kaniinit joen ylitse. Hänen ideansa osoittautuu onnistuneeksi, vaikkakin vain Viikka ja Vatukka todella ymmärtävät, mitä tapahtui.

Virran toisella puolelle Pähkinä saapuu pellolle, jossa ryhmä hakeutuu suojaan ja lepää. Varikset hyökkäävät ryhmän kimppuun, ja heidän on lähdettävä pellolta. Kaniinit saapuvat tielle, ja ylittävät sen Isopään todettua sen olevan vaaratonta. Ryhmä jatkaa matkaansa, kunnes löytää pensaikon, johon pysähtyä lepäämään. Tädyke, Tammenterho ja Maitiainen kyseenalaistavat Pähkinän auktoriteetin, koska on epäselvää, johtaako ryhmää Pähkinä vai Isopää.

Alkaa sataa, ja tunnistamaton kaniini ilmestyy pellolle. Kaniini esittelee itsenä Esikkona, ja kysyy Pähkinältä, josko tämä haluaisi liittyä hänen yhdyskuntaansa. Vaikka ryhmä ei olekaan varma Esikon aikeiden vilpittömyydestä, he seuraavat häntä yhdyskuntaan, jättäen samalla huomiotta Viikan varoitukset. Esikon yhdyskunnassa he tapaavat Mansikan ja tämän kumppanin Nildro-hainin, johon he tutustuvat. Suuressa pesässä ryhmä kuuntelee runoilija Hopeahanhikin runon. Runo säikäyttää Viikan, ja hän säntää kauhuissaan pois yhdyskunnasta.

Viikan toiminta ärsyttää Pähkinää, joka käskee Isopään ulos etsimään häntä. Isopää suuttuu Viikalle, koska hän vaaransi ryhmän aseman yhdyskunnassa, ja säntää sitten takaisin yhdyskuntaan varmistamaan, etteivät muut kaniinit enää päädy tekemisiin Viikan kanssa. Isopää jää kuitenkin jumiin ansalankaan ja Viikka kiiruhtaa hakemaan apua yhdyskunnasta. Isopään vapautettuaan kaniinit ymmärtävät niin Viikan puheissa kuin Pähkinän auktoriteetissakin olevan perää, ja päättävät lähteä yhdyskunnasta. Mansikka pyytää lupaa liittyä ryhmään, sillä Nildro-hain kuoli, eikä Mansikka enää tahtonut olla osallisena Esikon yhdyskuntaa varjostavissa kauheuksissa. Pähkinä suostuu ottamaan hänet mukaansa säälittyään hänen kumppaninsa surullista kohtaloa.

Päämääräänsä saavuttuaan Pähkinä alkaa kaivaa koloja yhdessä muiden kanssa. Hän päättää matkia Esikon yhdyskunnan suurta pesää, ja Mansikan ohjeiden avulla kaniinit onnistuvat kaivamaan suuren, onton kammion, jonka he nimeävät Hunajakennoksi. Yön aikana he löytävät Kapteeni Rautatammen ja Sinikellon pahoin haavoittuneina, Rautatammen vaikeroidessa kanikielen sanaa “Zorn”. Rautatammi kertoo heille, että Viikan näky oli oikeassa, ja että ihmiset olivat tuhonneet Sandlefordin yhdyskunnan. Rautatammi oli päättänyt tahtovansa löytää Isopään kertoakseen tälle olleensa väärässä, joten hän seurasi ryhmän jälkiä usean päivän ajan.

Yhtenä aamuna Hopea ja Isopää törmäävät haavoittuneeseen Kehaar-nimiseen lokkiin. Pähkinä käski kaniininsa auttamaan lokkia ja tuomaan tälle ruokaa, sillä yhdyskunta voisi hyötyä lokista, eikä sitä siten kuuluisi jättää kuolemaan. Pähkinä on ymmärtänyt, että yhdyskunnan ainoa ongelma on pula naaraista. Hän pyytää Kehaaria etsimään lentäen muita yhdyskuntia, joista naaraita voisi hakea. Muut ylistävät ideaa ja pitävät Pähkinää yhtä fiksuna kuin itse El-ahrairahia. Kehaar palaa myöhemmin kertomaan Efrafa-nimisestä yhdyskunnasta sekä lähitienoilla sijaitsevasta Nuthangerin maatilasta, jossa pidettiin häkkikaniineja. Pähkinä lähettää joitakin kaniinejaan Kehaarin johdolla uuteen yhdyskuntaan pyytämään sieltä naaraita. Ryhmän ollessa matkallaan Pähkinä menee Nuthangerin maatilalle ja yrittää vapauttaa häkkikaniinit. He löytävät häkistä neljä kaniinia: Apilan, Puksin, Heinäsuovan ja Laakerin. Pähkinä ryhmineen onnistuu vapauttamaan kanineista kolme, mutta viljelijä löytää heidät heidän johdattaessaan vapautettuja kaniineja puutarhaan. Pähkinä joutuu ammutuksi yrittäessään saada viljelijän huomion pois Voikukasta ja eräästä häkkikaniinista. Muut uskoivat Pähkinän kuolleen, kunnes Viikka ja Vatukka lähtevät takaisin maatilalle ja tuovat hänet kotiin. Pähkinän haavat paranivat, mutta hänen takajalkansa jäi ontuvaksi luodin takia.

Tiedustelemaan lähtenyt ryhmä tuo palatessaan huonoja uutisia, eikä yhtäkään naarasta. Rautatammen neuvoista huolimatta Pähkinä johdattaa toisen ryhmän Efrafaan naaraita hakemaan, sillä vaikka yhdyskunta olikin saanut maatilalta kaksi naarasta, Pähkinä tiesi sen tarvitsevan enemmän. Hän ohjeistaa Isopäätä soluttautumaan Efrafaan ja hankkimaan niin monta naarasta kuin vain pystyy. Samalla Pähkinä ja muut odottaisivat joen lähellä. Enborne-joen ylitykseen käytetyn kikan avulla Pähkinä ryhmineen pakenee kymmenen naarasta mukanaan. Paluumatkalla Kapteeni Kohokki löytää heidät ja kertoo heidän sijainnistaan Ratamolle.

Ratamon hyökätessä yhdyskuntaan Pähkinä lähtee yksin ratkaisemaan riitaa, ja päättää käyttää raa’an voiman sijasta diplomaattista järkeilyä. Ratamo hylkää Pähkinän ehdotukset, minkä jälkeen Pähkinä palaa Hunajakennoon täyttämään kolot, jotta hyökkäys ei onnistuisi. Viikka on jäänyt jumiin näkyihinsä, ja häntä kuunnellessaan Pähkinä saa idean, jolla voisi päästä Ratamosta ja hänen owslansa hyökkääjistä eroon lopullisesti. Pähkinä ottaa Vatukan ja Voikukan mukaansa ja pakenee yhdyskunnasta. Maatilalla Pähkinä vapauttaa Bob-koiran, joka jahtaa Voikukkaa ja Vatukkaa yhdyskuntaan. Pähkinän ontuvaa jalkaa alkoi särkeä pitkän matkan vuoksi, ja maatilan kissa, Tiikeri, saa hänet kiinni. Maanviljelijän tytär Lucy pelastaa Pähkinän ennen kuin hän ehtii kuolla. Lucy hoitaa Pähkinän kuntoon, minkä jälkeen hänet viedään takaisin vapauteen yhdyskuntaan hrududulla.

Ratamon tappion jälkeen Pähkinä salli joidenkin owslan kaniinien jäädä yhdyskuntaan. Muiden avulla hän kitki Ratamon ja Efrafan toimintamalleja ja ajutuksia, kunnes kaniinien keskuudessa ei enää ollut merkityksellistä, kuka tuli mistäkin yhdyskunnasta.

Lopulta El-ahrairah vierailee väsyneen ja vanhan Pähkinän luona, ja pyytää häntä liittymään owslaansa. El-ahrairahin vakuutettua, että Pähkinän perhe ja ystävät olisivat turvassa, Pähkinä seuraa häntä ja kuolee esikkojen ympäröidessä häntä.

## Televisio

### Elokuva

Elokuvassa Pähkinä on hyvin samanlainen kuin kirjassa. Hänen ja Viikan mukaan lähtevät Isopää, Vatukka, Voikukka, Liutti, Hopea ja Orvokki (elokuvaan lisätty naaras, joka kuolee jo varhain haukan napatessa hänet). Nuthangerin maatilalla Pähkinän suunnitelma vapauttaa häkkikaniinit epäonnistuu, toisin kuin kirjassa, ja hän joutuu ammutuksi. Myös elokuvassa hän selviää tapahtuneesta elossa. Taistelun aikana hän ottaa Vatukan ja Voikukan lisäksi myös Hyzenthlayn vapauttamaan koiraa, sillä hän luotti tähän paljon. Elokuvassa El-ahrairahin sijaan Inlén musta kaniini vie Pähkinän, ja heidän molempien henkien nähdään lentävän taivaalle kohti Frithiä ja tuonpuoleista.